《钱唐怀古》
元代·陈廷言

越水吴山共寂寥，已无遗老话前朝。海门三日潮声歇，天目千年王气消。

夜月乌啼龙井树，春风花落海鲜桥。威仪文物今何在，回首浮屠倚碧霄。

作者简介：元台州路宁海人，字君从。英宗至治三年中乡试，授上蔡书院山长。顺帝至元元年迁庆元路学教授，寻丁忧去。至正中累官顺昌县尹，谢病归。